CELEX: 62022CN0193
Language: el
Date: 2022-03-11 00:00:00
Title: Υπόθεση C-193/22: Αίτηση προδικαστικής αποφάσεως την οποία υπέβαλε το Obersten Gerichtshof (Αυστρία) στις 11 Μαρτίου 2022 — TR, UQ κατά FTI Touristik GmbH

20.6.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 237/35
            
         
      Αίτηση προδικαστικής αποφάσεως την οποία υπέβαλε το Obersten Gerichtshof (Αυστρία) στις 11 Μαρτίου 2022 — TR, UQ κατά FTI Touristik GmbH
      (Υπόθεση C-193/22)
      (2022/C 237/44)
      Γλώσσα διαδικασίας: η γερμανική
      
         Αιτούν δικαστήριο
      
      Oberster Gerichtshof
      
         Διάδικοι στην υπόθεση της κύριας δίκης
      
      
         Ενάγοντες:TR, UQ
      
         Εναγομένη: FTI Touristik GmbH
      
         Προδικαστικά ερωτήματα
      
      
                  1)
               
               
                  Έχει το άρθρο 12, παράγραφος 2, της οδηγίας (ΕΕ) 2015/2302 (1) του Ευρωπαϊκού Κοινοβουλίου και του Συμβουλίου, της 25ης Νοεμβρίου 2015, σχετικά με τα οργανωμένα ταξίδια και τους συνδεδεμένους ταξιδιωτικούς διακανονισμούς:
                  
                              α)
                           
                           
                              την έννοια ότι, προκειμένου να κριθεί ο δικαιολογημένος χαρακτήρας της καταγγελίας, είναι κρίσιμες μόνο οι αναπόφευκτες και έκτακτες περιστάσεις που έχουν ήδη εμφανισθεί κατά το χρονικό σημείο της καταγγελίας,
                           
                        
                              β)
                           
                           
                              ή την έννοια ότι πρέπει να λαμβάνονται υπόψη και έκτακτες περιστάσεις οι οποίες εμφανίζονται πράγματι αργότερα, μετά την καταγγελία αλλά πριν από την προγραμματισμένη έναρξη του ταξιδιού (= ύστατο χρονικό σημείο κατά το οποίο είναι δυνατή καταγγελία);
                           
                        Σε περίπτωση καταφατικής απάντησης στο στοιχείο α':
                  
                              αα)
                           
                           
                              : Έχει το άρθρο 12, παράγραφος 2, της οδηγίας την έννοια ότι, στο πλαίσιο της ένδικης διαφοράς σχετικά με τον δικαιολογημένο χαρακτήρα της καταγγελίας του, ο ταξιδιώτης μπορεί να επικαλείται και τέτοιες αναπόφευκτες και έκτακτες περιστάσεις που είχαν ήδη εμφανισθεί κατά το χρονικό σημείο της καταγγελίας του, πλην όμως περιήλθαν σε γνώση του μεταγενέστερα;
                           
                        
            
                  2)
               
               
                  Έχει το άρθρο 12, παράγραφος 2, της οδηγίας την έννοια ότι δεν αναγνωρίζεται δικαίωμα καταγγελίας χωρίς χρέωση όταν οι περιστάσεις στις οποίες στηρίζεται ο ταξιδιώτης υφίσταντο ήδη κατά τον χρόνο της κράτησης και ήταν γνωστές σε αυτόν;
               
            
         (1)  Οδηγία (EE) 2015/2302 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2015, σχετικά με τα οργανωμένα ταξίδια και τους συνδεδεμένους ταξιδιωτικούς διακανονισμούς, η οποία τροποποιεί τον κανονισμό (ΕΚ) 2006/2004 και την οδηγία 2011/83/ΕΕ του Ευρωπαϊκού Κοινοβουλίου και του Συμβουλίου και καταργεί την οδηγία 90/314/ΕΟΚ του Συμβουλίου (ΕΕ 2015, L 326, σ. 1).